**Felhívás "Pannon Diabetes Díj" jelölésre**

Az Alapítvány a Cukorbetegekért és a Veszprém Megyei Diabetes Egyesület az I. Dunántúli Diabetes Hétvége (DDH) megrendezésének 20. évfordulójára, 2011-ben **Pannon Diabetes Díjat** alapított.

A **Díjat** egy, a cukorbetegek ellátásban kimagasló szakmai és emberi teljesítményt nyújtó, a **Dunántúlon dolgozó orvosnak** és egy **nővérnek** vagy **dietetikusnak** ítélik oda az alapítók.

A Díjat az alapítók a Dunántúli Diabetes Hétvégéken kívánják átadni.

Az alapítók a Díj alapításával nagyrabecsülésüket kívánják kifejezni a cukorbetegek közvetlen ellátásában **Dunántúlon dolgozó orvos, nővér vagy dietetikus** kollegáknak. Szeretnének hozzájárulni az orvoslás megbecsülésének helyreállításához.

**A Díjra javaslatot** adhatnak kellő indoklás kíséretében egészségügyi dolgozók, azok közösségei, betegek, betegszervezetek, egészségügyi és nem egészségügyi intézmények és magánszemélyek.

A javaslatokat **2024. 01.30**-ig kérjük eljuttatni az Alapítvány a Cukorbetegkért és a Veszprém Megyei Diabetes Egyesület irodája címére: **8200 Veszprém Templom. 9., vagy e-mail címére:**pannondij@diabet.hu vagy ddhugyvezeto@diabet.hu

**Pannon Diabetes Díj Bizottság:**
Az alapítók felkérik a DDH szervező és programbizottságát és az eddigi díjazottokat, mint Pannon Diabetes Díj Bizottságot, hogy a beérkező javaslatokból válasszák ki a Díjra érdemes kollegákat. Az alapítók a javaslatot nem fogják felül bírálni.

A **Díj** átadására a **XXVII. Dunántúli Diabetes Hétvégén és Nővér Akadémián**(2024. 02.08-án vacsora előtt) kerül sor.

Eddig **Pannon Diabetes Díjban** részesültek:
**2011:** Bosits Istvánné és Prof. Dr. Simon Kornél
**2013:** Szabó Gyuláné és Dr. Pátkay József
**2015:** Dr. Baranyai Marietta és a Törp program
**2016:** Hegedüs Marianna és Dr. Strényer Ferenc
**2017:** Kovács Éva és Dr. Bujtor Zoltán
**2018:** Stáhlné Tausz Katalin és Dr. Erényi Ottó
**2019:** Forrás Béláné és Dr. Sudár Zsolt
**2020:** Tuifel Andrea és Dr. Késmárki Nóra
**2021:** Keserű Sándorné és Dr. Dezső Enikő
**2022:** Túri Beáta és Dr. Fulcz Ágnes

**2023**: Oblián Antalné és Dr. Muth Lajos

|  |  |
| --- | --- |
| Logó | Logó |